השלם הטבלה:

|  |  |  |  |  |
| --- | --- | --- | --- | --- |
| ***כתבה*** | ***התובע*** | ***הנתבע*** | ***סוג התביעה*** | ***מונחים פליליים / אזרחיים בכתבה*** |
| שוד הברינקס |  |  |  |  |
| מורה ותלמיד |  |  |  |  |
| דקירה בלוד |  |  |  |  |

**מבוכה בפרקליטת – הופחת עונשו של שודד הברינקס**

בית משפט המחוזי הפחית עונשו של קופרמן-סגל וטען כי בית משפט השלום חרג מסמכותו. מאת: אלי לוי

קופרמן-סגל נשפט לפני למעלה משנה בבית משפט השלום בחיפה לאחר שהורשע בשוד של 4.7 מיליון שקל ממשאית ברינקס

הפרשה החלה באוגוסט 2003 כאשר התקבלה במשטרת זבולון הודעה על שוד משאית ברינקס בקריות. לאחר סריקות נמצא הרכב נטוש. מחקירה מהירה של תחנת זבולון התברר כי מי שעומד מאחורי השוד הנועז הוא אילן קופרמן-סגל.

שלושה ימים לאחר השוד התייצב קופרמן-סגל במשרדי תחנת זבולון והסגיר עצמו. בהמשך הגישה נגדו הפרקליטות כתב אישום וקופרמן-סגל נשפט והורשע ביהמ"ש השלום בחיפה.

קופרמן-סגל, שסרב לגלות היכן החביא את השלל, ערער על העונש, באמצעות עו"ד אולמן לבית המשפט המחוזי בעיר. בערעור הודיעו לו כי אם ישיב את הכסף הגנוב או חלק ממנו, עשוי הדבר להביא להפחתה בעונשו.

שלושת השופטים, מנחם נאמן, ראיק ג'ורג'ורה ורון שפירא, נימקו את החלטתם בכך שבית משפט השלום החיפה שגזר עליו את העונש לפני למעלה משנה חרג מסמכותו. "העונש המירבי אותו רשאי בית המשפט השלום לגזור על העבירות הוא 7 שנים. בפועל גזר בית המשפט 9 שנים ובכך חרג מסמכותו שבחוק", נכתב בהחלטת השופטים.

בפרקליטות חיפה הגיבו בזעם רב על ההחלטה ומסרו כי הם שוקלים לערער לביהמ"ש העליון.

תלמיד שהתעלל במורה חוייב לשלם לה פיצויים

מאת: רמי דרומי, ארה"ב

אנדי ברי בן ה-17, תלמיד שביעית בעיר אלכסנדריה שבמדינת קנטקי, נהג להטיל אימה על המורה לספרדית, פרנסיס קוק. הנער הגברתן היה מאיים על חייה ומתעלל בה בכל דרך אפשרית.

לאחר שכל הניסיונות ליישר ביניהם את ההדורים עלו בתוהו ומנהל בית-הספר לא העניק לה גיבוי, הגישה המורה תביעת פיצויים פרטית נגד התלמיד וכן ביקשה מבית-המשפט צו שיאסור עליו להיכנס לכיתה.

חברותיה המורות של גברת קוק לעגו לתמימותה וגם התלמיד הסורר לא התרגש במיוחד. אבל, צוחק מי שצוחק אחרון. לאחר משפט שנמשך ארבעה ימים הרשיע חבר מושבעים את אנדי ופסק שעליו לשלם למורה 25 אלף דולר כעונש על התעללותו וכן 8,700 דולר כפיצוי על סבל נפשי שגרם לה.

כמו כן אסרו על אנדי להיכנס לכיתה וכעת הוא יושב בבית.

נפטר מפצעיו אדם שנדקר בשבוע שעבר בלוד

הגבר בשנות ה-20 לחייו, שנדקר ביום א' שעבר בלוד, נפטר הבוקר מפצעיו בביה"ח. בארוע הדקירה, שארע ליד הקיוסק בו עבד, נפצעה קל גם דודתו של ההרוג, שנסתה לסייע לו. דוברת המשטרה מסרה כי שלושה חשודים בדקירה שנעצרו על ידי המשטרה שוחררו בשבוע שעבר בערבות. אמש נעצרו שני חשודים עיקריים ובשעה זו הם מובאים להארכת מעצרם בבימ"ש רמלה, כשסעיף האישום מולם שונה לרצח, מנסיון לרצח.

|  |  |
| --- | --- |
| ***אוצר מונחים משפטיים*** | |
| **מילים הקשורות למשפט פלילי**:  עבירה, פשע, נאשם/מואשם, אשם, חשוד, כתב אישום, מדינת ישראל, פרקליטות, קטגור, סנגור, פסק דין, הכרעת דין, גזר דין, מאסר, הורשע, ערבות, הארכת מעצר, טיעונים לעונש, משטרה. | **מילים הקשורות למשפט אזרחי:**  נתבע, תובע, כתב הגנה, כתב תביעה, נזקים, פיצויים, צו מניעה |